ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 17/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan opetussarjaani Daavidista.
Opetusta Daavidista on myös uuden kirjani nimi.
Minulla on jo aiemmin ollut tämä opetus CD- ja DVD-muodossa, -
mutta sitä on jatkettu kantapään kautta oppimisesta kertovalla osalla.
Opetukseni käsittelee asioita, joita voimme oppia Daavidin kautta.
Jatko-osa on lisätty vanhaan sarjaan.
Kirja on aivan uusi, ja levytkin ovat uudistettuja.
Olemme nyt päässeet lähelle opetussarjan loppua.
Siitä on jäljellä enää pari jaksoa.
Olen oppinut Daavidin elämästä todella paljon asioita.
En ole jakanut tv-ohjelmassa läheskään kaikkea sitä, -
vaan olen käsitellyt vain joitakin tärkeimpiä kohtia.
Kirjassa ja levyillä opetan aiheesta yksityiskohtaisemmin.
2. Samuelin kirjan luku 11 kertoo Daavidin synnistä Batseban kanssa -
sekä Batseban aviomiehen murhaamisesta synnin peittelemiseksi.
Tämä on yksi Daavidin elämän mustimpia jaksoja.
Tuo paha asia käynnisti Daavidin elämässä ikävän tapahtumaketjun.
Hänen lapsensa lankesivat syntiin, kapinoivat ja tekivät jopa murhia.
Tuo synti avasi paholaiselle oven, -
ja siitä seurasi paljon kärsimystä niin Daavidille kuin muillekin.
Tämä on siis yksi Daavidin elämän pimeimpiä jaksoja.
Arvostan suuresti sitä, että Raamatussa ei silotella asioita.
Daavid on yksi Raamatun tärkeimmistä henkilöistä.
Jeesus puhui hänestä, ja mekin pohdimme hänen elämäänsä.
Hän oli Jumalan mielen mukainen mies, josta on kirjoitettu valtavasti, -
ja hänen elämästään voi oppia todella paljon.
Silti Raamattu ei piilottele hänen virheitään, -
vaan kertoo niistä elävästi ja yksityiskohtaisesti.
Kuten jakeissa 1. Kor. 10:6―11 sanotaan, -
nämä asiat on kirjoitettu, jotta voisimme oppia niistä.
Raamattu ei siis kerro meille vain positiivisia asioita, -
jotta voisimme jäljitellä niitä, vaan se näyttää myös ihmisten -
kaikki ongelmat ja viat, jotta oppisimme niistäkin.
Tämä oli yksi Daavidin elämän suurimmista virheistä.
Raamattu kertoo myös, kuinka Jumala käsitteli asiaa -
kuinka Daavid teki parannuksen ja meni elämässään eteenpäin.
Vaikka teko oli kamala, Daavid pystyi voittamaan sen.
Hänen suhteensa Jumalaan palautui ennalleen, -
ja hän toteutti Jumalan hänelle antaman tehtävän.
En usko, että kukaan teistä on sotkenut asioitaan yhtä pahasti.
On joku toki voinut tehdä aviorikoksen ja murhata rakastajattaren puolison -
peitelläkseen syntiään, ja suhteesta syntynyt lapsi on voinut kuolla.
On mahdollista, että jonkun poika on lisäksi raiskannut sisarensa, -
ja pojan veli on tappanut tämän.
Tästä on seurannut sisällissota, jossa tuhannet ovat kuolleet.
Kaikki nämä asiat olivat seurausta Daavidin synnistä.
En usko, että kukaan teistä on kokenut tätä kaikkea.
Silti Daavid täytti tehtävänsä, ja Jumala rakasti häntä.
Jos se onnistui Daavidilta, joka eli huonomman liiton aikana, -
se voi onnistua sinultakin, koska armo on nyt ulottuvillamme.
Jos Daavid selvisi synnistään, takaan, että sinäkin voi selvitä.
Armo ja sovitus ovat ulottuvillasi.
Jumala on ainakin yhtä hyvä kuin GPS-järjestelmä.
Jos käytät navigaattoria ja käännyt väärään suuntaan, -
laite ei sano: "Senkin idiootti, teit virheen. Et ikinä pääse perille."
Sen sijaan se laskee reitin uudelleen. Käännyitpä mihin tahansa, -
GPS-järjestelmä osaa laskea, kuinka pääset takaisin reitille -
ja perille kohteeseesi. Jumalakin pystyy siihen taatusti.
Vaikka olisit sotkenut elämäsi yhtä pahasti kuin Daavid, -
Jumala voi laskea reitin uudelleen ja saada sinut oikeaan suuntaan.
En sano, että se olisi aina helppoa. Daavidkin kärsi syntinsä seuraukset.
Sinäkin olet voinut tehdä asioita, joista sinä ja läheisesi kärsitte, -
mutta Jumala voi laskea reitin uudelleen ja palauttaa suunnan.
Huono kokemus Daavidin elämässä opettaa siis meille hyvän asian: -
Jumala voi selvittää kaikki ongelmat, joita olet saanut aikaan elämässäsi.
2. Sam. 11:1 "Vuoden vaihteessa, kuningasten sotaanlähtöaikana, -
lähetti Daavid Jooabin ja hänen kanssaan palvelijansa -
ja koko Israelin sotaretkelle; ja he hävittivät ammonilaisten maata -
ja piirittivät Rabbaa. Mutta Daavid itse jäi Jerusalemiin."
Tätä asiaa ei ole sanottu kovin selvästi, ja se voi jäädä huomaamatta.
Daavidin synnille oli syynsä.
Synti ei iske kimppuumme kuin jokin sairauskohtaus.
Se ei tartu meihin ympäristöstä kuin flunssa, halusimmepa tai emme.
Synnin täytyy syntyä meissä, kuten Jaakobin kirjeessä sanotaan.
"kun sitten himo on tullut raskaaksi, synnyttää se synnin, -
mutta kun synti on täytetty, synnyttää se kuoleman."
Toivottavasti kaikki teistä ymmärtävät, ettei haikara tuo vauvoja.
Raskaaksi ei tulla myöskään juomalla samasta lasista kuin odottava äiti.
Raskaaksi tuleminen edellyttää hedelmöittymistä, samoin synti.
Et ehkä tiedä, milloin synti syntyi sinussa, -
mutta olet tehnyt jotakin, joka on avannut sinut sille.
Synnin tekemiselle on aina syynsä, se ei tapahdu vahingossa.
Täällä Colorado Springsissä oli eräs maailmankuulu pastori.
Hän lankesi seksuaaliseen syntiin, homouteen ja huumeisiin.
Hän oli ystäväni ja oli opettanut raamattukoulussamme.
Hänen syntinsä järkytti opiskelijoita, joten otin asiaan kantaa.
Ihmiset kyselivät, kuinka tällaista saattoi tapahtua ihmiselle, -
joka rakasti ja palveli Jumalaa. Jos tämäkin ihminen lankesi, -
kuinka kukaan voi tietää pysyvänsä erossa synnistä?
Sanoin, että synnin on siittävä meissä. En huomannut varoittavia merkkejä, -
mutta tiesin varmasti, ettei se tapahtunut vahingossa.
Se ei ollut yksittäinen virhe, jolle hän ei vain voinut mitään.
En tiennyt yksityiskohtia, mutta jos asiaa pengottaisiin tarpeeksi, -
huomattaisiin, että hän oli avannut tuolle synnille oven jo aiemmin.
Myöhemmin kävikin ilmi, että se oli jatkunut jo 20 vuotta -
ja asiaan liittyi monia ihmisiä. Se ei siis ollut yksittäinen virhe, -
vaan asia, joka juonsi juurensa miehen lapsuudesta.
Kaikelle on siis syynsä. Aina emme tiedä niitä, -
mutta Raamatun perusteella sanon, että virheille ja synnille on syynsä.
Jakeessa 2. Sam. 11:1 kerrotaan, miksi Daavid lankesi syntiin.
Siinä sanotaan, että oli kuninkaiden sotaan lähdön aika.
Heillä ei ollut nykyajan teknologiaa. Nykyisin sodan voi julistaa -
missä tahansa tilanteessa, mutta tuolloin sotimiselle oli aikansa.
Se tapahtui vuoden vaihteessa. Juutalaisen kalenterin mukaan -
vuodenvaihde osuu kevääseen. Silloin kuninkaat lähtivät sotaan.
Daavid oli kuningas, ja Jumala oli voidellut hänet -
valloittamaan nuo maat. Näin Israel voisi täyttää tehtävän, -
jonka Jumala oli antanut Moosekselle ja Joosualle.
Israel ei ollut toteuttanut sitä, ja Daavid laajensi sen aluetta.
Daavidin tehtävä oli voittaa nuo kansat, kuten jebusilaiset, -
jotka olivat asuneet Jerusalemissa. Daavidin aikana Israelin valtio -
hallitsikin laajempaa aluetta kuin koskaan muulloin.
Tämä oli Daavidin tehtävä. Hänen olisi pitänyt olla sodassa, -
mutta kun hän oli lähellä saada hallintaansa koko luvatun maan, -
hänen ei enää tarvinnut tehdä sitä, mihin Jumala oli hänet kutsunut.
Hän oli rikas ja menestyvä, ja kyseessä oli pienehkö taistelu.
Niinpä hän vain lähetti kenraalinsa Joabin sotaan -
ja jäi itse Jerusalemiin. Hän ei siis tehnyt sitä, mihin hänet oli kutsuttu.
Hän oli niin menestyvä, ettei hänen tarvinnut enää johtaa joukkoja.
Alkuvaiheessahan Daavid johti joukkoja itse ja innosti heitä.
Nyt hänen ei enää tarvinnut lähteä moiseen pieneen taisteluun.
Toivottavasti seuraat ajatustani. Tämä on yksi suurista vaaroista, -
joita kohtaamme elämässä. Elämällämme on oltava tarkoitus.
Meidän on tiedettävä, mitä varten Jumala on meidät luonut.
Päämäärän tulee olla selvä, ja meidän tulee kulkea sitä kohti.
Emme saa koskaan olla tilanteessa, jossa meillä ei ole näkyä -
ja kuvittelemme saavuttaneemme kaiken. Jumala on valtavan suuri.
Hänen suunnitelmansa meitä varten ovat suuremmat kuin meistä kukaan.
En usko, että kukaan meistä pystyy täysin toteuttamaan niitä.
Me vain suuntaamme niitä kohti. Olen tehnyt Herran työtä 46 vuotta.
Jumala on tehnyt kanssani upeita asioita.
Olemme rakentamassa uutta isoa kampusta raamattukoulullemme.
Sen valmistumiseen menee vielä pari vuotta. Joku voisi ajatella, -
että kun se valmistuu, olen tehnyt sen, mihin Jumala on minut kutsunut.
Hän on kuitenkin puhunut minulle vielä paljon suuremmista asioista.
En ole puhunut niistä, koska monien mielestä nykyisetkin ovat hurjia.
Minusta ei ole terveellistä elää omaa näkyään pidempään.
Äitini jäi eläkkeelle noin 65-vuotiaana. Hän oli todella kaunis nainen.
Muistan, kun ajoin autolla kaverini kanssa, ja nähdessään äitini -
hän vihelsi tämän perään. Äiti oli tuolloin noin 60-vuotias.
Hän oli kaukana, eikä ystäväni nähnyt häntä autosta kovin hyvin.
Äiti oli siis kaunis ja terve nainen. Jäätyään eläkkeelle hän vanheni -
parissa vuodessa enemmän kuin koko siihenastisen elämänsä aikana.
Hänen elämänsä meni alamäkeä, ja pyysin hänet työhön kanssani.
Hän avasi postini vielä 15―20 vuoden ajan.
Hän rakasti tuota työtä, ja saatuaan elämälleen tarkoituksen -
hän alkoi jälleen näyttää nuoremmalta ja hänen terveytensä koheni.
Monet alkavat rapistua jäätyään eläkkeelle, jos vain laiskottelevat.
On todistettu, että ihminen on terveempi, jos hän liikkuu -
ja huolehtii lihaskunnostaan. Jos taas lakkaamme liikkumasta, -
meistä tulee velttoja, eikä kehomme enää toimi niin hyvin.
Kehomme tarvitsee liikettä ja mielemme keskittymistä.
Elämällämme on oltava tarkoitus. En usko, että eläkkeelle jääminen -
hengellisestä työstä on hyvä ajatus. Päivätyöstä voi jäädä eläkkeelle, -
mutta tarvitsemme jotain, joka saa meidät sängystä ylös.
Merkityksen puuttuminen elämästä on haitallista terveydellemme.
Daavid oli todella lähellä Jumalan antamien tavoitteiden toteutumista, -
mutta hän ei ollut toteuttamassa kutsuaan, vaan laiskotteli.
Se käy ilmi jakeesta 2. Sam. 11:2 -
"Niin tapahtui eräänä iltana, kun Daavid oli noussut vuoteeltansa -
ja käveli kuninkaan linnan katolla, että hän katolta näki -
naisen peseytymässä; ja nainen oli näöltään hyvin ihana."
Jos nouset sängystä vasta auringon laskiessa, mitä se tarkoittaa?
Se tarkoittaa, että nukut päivällä.
Tämä ei kuvaa kuningasta, joka hoitaa valtion asioita.
Daavid oli elämänsä loppuvaiheessa. Hän oli hallinnut jo pitkään.
Hän oli saavuttanut paljon ja järjestänyt asiat hyvin.
Hän ei enää tehnyt kuninkaan töitä eikä lähtenyt sotaan.
Hän nukkui keskellä päivää ja oli pitkästynyt.
Jos meillä ei ole näkyä eikä tarkoitusta ja pitkästymme, -
paholaisella on hyvät mahdollisuudet toimia.
Tiedän, että tämä koskettaa joitakuita. Elämällänne ei ole tarkoitusta.
Te vain laiskottelette ja ihmettelette, miksi asioita tapahtuu.
Jos olette elossa ja hengitätte, Jumalalla on elämällenne tarkoitus.
Voitte yhä tavoittaa ihmisiä ja vaikuttaa asioihin.
Vaikka olisitte eläkkeellä, monet yritykset tai järjestöt -
voisivat käyttää palveluksianne. Menkää mukaan toimintaan.
Kaikkialla ympärillänne on tarpeita. Jos teissä vielä henki pihisee, -
voitte tehdä jotain. Kysykää Herralta, mikä tarkoitus elämällänne on.
Joku ajattelee olevansa liian vanha.
Mooses oli 80-vuotias alkaessaan toteuttaa kutsuaan.
Raamattukoulustamme on valmistunut 89-vuotias nainen.
Hän oli täynnä kipinää kuin kekäle ja innosti kaikkia koulussa.
Hän oli suuri siunaus ihmisille.
Olitpa kuinka vanha tahansa, Jumalalla on tarkoitus elämällesi.
Jos vain istut kaiket päivät katsomassa tv:tä tekemättä mitään, -
eikä elämälläsi ole tarkoitusta, olet alttiina ongelmille.
Tarvitset jotakin itseäsi suurempaa, joka ajaa sinua eteenpäin.
Voisin puhua tästä pitkään. Saan kaiken tämän irti -
jakeista 2. Sam. 11:1―2. Daavid oli pitkästynyt ja nukkui keskellä päivää.
Jos hän olisi ollut taistelemassa ja toteuttamassa kutsuaan -
tai edes hoitamassa valtion asioita sen sijaan, että delegoi ne muille, -
hän olisi tehnyt työtä päivällä nukkunut yöt.
Silloin hän ei olisi edes joutunut tähän tilanteeseen.
Epäonnistumisille on syynsä.
Asiat tapahtuvat jostakin syystä, ja monesti se liittyy näyn puutteeseen.
Snl. 29:18 "Missä ilmoitus puuttuu, siinä kansa käy kurittomaksi".
Ilman näkyä saatana pääsee toimimaan, ja tapahtuu pahoja.
Elämälläsi on oltava tarkoitus. Daavidilla ei sitä ollut.
Hän vasta heräili siihen aikaan, kun oli aika mennä nukkumaan, -
ja näki Batseban peseytymässä.
Jotkut sanovat, että Batseban olisi pitänyt olla hillitympi.
Heistä hän vietteli Daavidin.
Psalmissa 51 Naatanin nuhdeltua Daavidia tämän synnistä, -
Daavid katui tekoaan ja otti siitä täyden vastuun.
Hän ei koskaan syyttänyt Batsebaa tai kuninkaana olemisen paineita.
Viimeksi luimme, että Daavidin vaimo Miikal oli torjunut miehensä, -
mutta Daavid ei valittanut, ettei saanut vaimoltaan oikeaa kohtelua.
Nykyisin ihmiset toimivat näin.
He eivät ota vastuuta teoistaan, vaan syyttävät niistä kaikkia muita.
Näin ajattelevat ihmiset syyttäisivät luultavasti Batsebaa.
Daavid oli vain mies, ja Batseba herätti hänen halunsa.
Batseban olisi pitänyt toimia toisin. Daavid ei kuitenkaan syyttänyt häntä.
En väitä, etteivät muut ihmiset viettelisi tai loukkaisi meitä, -
mutta kukaan ei voi saada sinua tekemään syntiä ilman, -
että suostut siihen ja teet yhteistyötä asiassa.
Jos Daavid olisi toiminut oikein, etsinyt Herraa ja pysynyt vahvana, -
niin kuin hän oli toiminut ennen, hän ei olisi joutunut kiusaukseen.
Et voi syyttää muita siitä, mitä sinä itse teet.
Lakkaa syyttämästä muita ihmisiä ja yhteiskuntaa ja myönnä, -
että olet vastuussa aiheuttamastasi sotkusta. Daavid oli vastuussa tästä.
Jae 3 "Daavid lähetti hankkimaan tietoja naisesta; ja sanottiin: -
'Se on Batseba, Eliamin tytär, heettiläisen Uurian vaimo'."
Niin Daavid lähetti sanansaattajat häntä noutamaan, -
ja hän tuli hänen luoksensa. Ja Daavid makasi naisen kanssa, -
joka juuri oli puhdistautunut saastaisuudestaan.
Sitten tämä palasi kotiinsa."
En väitä, että Batsebakaan oli täysin syytön tekoon.
Toki Daavid oli kuningas, mutta Batseba olisi voinut vastustella.
Pahimmillaan Daavid olisi tappanut hänet sen vuoksi, -
mutta silloin Batseba olisi ainakin toiminut oikein.
En tosin usko, että Daavid olisi tappanut häntä, hän ei ollut sellainen.
Luultavasti se olisi saanut Daavidin tajuamaan, että hän teki väärin.
Batseba näytti olleen halukas osallistumaan, mutta se on sivuseikka.
Nyt puhutaan Daavidista, eikä Batseba vietellyt häntä.
Daavid kantoi täyden vastuun tästä.
Voimme oppia Daavidista vielä jotakin, mitä ei kannata tehdä.
Hänen ympärillään oli vain joo-miehiä, jotka tottelivat häntä aivan kaikessa.
Daavid ei hakenut Batsebaa itse, vaan lähetti sanansaattajat asialle.
He auttoivat häntä aviorikoksessa. Kun Daavid tappoi Uurian, -
hän ei tehnyt sitäkään itse, vaan laittoi Joabin tekemään sen.
Armeijan komentaja Joab laittoi Uurian vaaralliseen paikkaan -
ja käski sitten muiden vetäytyä. Uuria jäi yksin, ja hänet tapettiin.
Daavidin ympärillä oli ihmisiä, jotka auttoivat synnin tekemisessä.
Voimme siis oppia, ettei kannata ympäröidä itseämme mielistelijöillä.
Tarvitsemme lähellemme rehellisiä ihmisiä, joille olemme vastuussa.
Jos teemme jotain väärin, he uskaltavat huomauttaa asiasta.
Tästä voisi puhua pidempään, mutta aikamme on lopussa.
Ympäröidään itsemme hyvillä, rehellisillä ihmisillä, -
jotka eivät vain pokkuroi ja auta meitä tekemään syntiä.
Seuralla on suuri merkitys. Jos olet johtaja, on tärkeää, -
että valitset itsellesi oikeanlaiset alaiset.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan viides osa kertoo Daavidista ja Batsebasta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Oletko tyytyväinen elämääsi? Olisiko muutoksen aika?
Oletko valmis selvittämään, mikä on Jumalan suunnitelma sinulle?
Nettisivuiltamme löydät viisi tapaa muuttaa elämäsi Charis-koulussa!
Päiväopetus, iltaopetus, avoin opetus, nettikurssi ja kirjekurssi
Charis-raamattukoulu on muuttanut ihmisten elämää vuodesta 1994.
Se on tuonut muutoksen kaikenikäisten opiskelijoiden elämään.
Täällä löydät lahjasi ja tarkoituksesi.
Saat käytännöllistä opetusta ja kokemusta palvelusta.
Hyvä sanoma Jumalan ehdottomasta armosta ja rakkaudesta muuttaa sinut.
Kokoaikaiset opiskelijat saavat lähiopetusta kaikilla luennoilla.
Iltaopiskelijoilla opetus on osin lähiopetusta, osin nauhoitettua -
pienemmissä opetusryhmissä.
Jos et pääse kampuksellemme, älä vaivu epätoivoon.
Voit osallistua avoimeen opetukseen yhteistyökouluissamme eri puolella.
Nettisivuiltamme löydät sinua lähinnä olevan koulun.
Tai ehkä nettikurssi sopii tilanteeseesi paremmin.
Voit opiskella rauhassa kotona, työpaikalla tai jopa kahvilassa -
nettikurssimme avulla. Jos sinulla ei ole tietokonetta tai nettiyhteyttä, -
voit opiskella kirjekurssin avulla.
Aloita, kun olet valmis, ja opiskele omaan tahtiisi.
Viisi tapaa muuttaa elämäsi: -
Päiväopetus, iltaopetus, avoin opetus, nettikurssi ja kirjekurssi
Tutustu kouluumme osoitteessa www.charisbiblecollege.org
Voit ilmoittautua myös soittamalla ruudulla näkyviin numeroihin.
Jos soitat USA:n ulkopuolelta, käytä alempaa numeroa.
Käy heti nettisivuillamme, muuta elämäsi ja muuta maailma.
Jos sinulla on tietokone ja nettiyhteys, Andrewin opetukset -
ovat vain parin klikkauksen päässä, täysin ilmaiseksi.
Kiitos, yhteistyökumppanit!
Suomennos: Anni Lähteenmäki